
			Către,
				  BIROUL PERMANENT AL
CAMEREI DEPUTAŢILOR
	Vă înaintăm alăturat Raportul comun asupra proiectului de Lege pentru modificarea și completarea unor acte normative în scopul creșterii gradului de digitalizare a serviciilor consulare, trimis spre dezbatere, în fond, Comisiei pentru politică externă, Comisiei pentru apărare, ordine publică și siguranță națională și Comisiei pentru tehnologia informației și comunicațiilor, cu adresa nr. PLx.183/2023 din 20 martie 2023.
În raport de obiectul și conținutul său, proiectul de Lege face parte din categoria legilor ordinare.

	PREȘEDINTE
	PREȘEDINTE
	PREȘEDINTE

	Rozália-Ibolya 
BIRÓ
	Laurenţiu-Dan LEOREANU
[image: CD COLOR 2016 ]
	Ioan-Sabin 
SĂRMAȘ



	       Parlamentul României
       Camera Deputaților


	COMISIA PENTRU POLITICĂ EXTERNĂ



	COMISIA PENTRU APĂRARE, ORDINE PUBLICĂ ȘI SIGURANȚĂ NAȚIONALĂ
	COMISIA PENTRU TEHNOLOGIA INFORMAȚIEI ȘI COMUNICAȚIILOR

	București, 31.10.2023
Nr. 4c-16/12
	
Nr.4c-15/122

	
Nr.4c-19/146


	


RAPORT  COMUN
asupra 
Proiectului de Lege pentru modificarea și completarea 
unor acte normative în scopul creșterii gradului de digitalizare 
a serviciilor consulare
În conformitate cu prevederile art. 95 din Regulamentul Camerei Deputaților, Comisia pentru politică externă, Comisia pentru apărare, ordine publică și siguranță națională și Comisia pentru tehnologia informației și comunicațiilor, au fost sesizate, pentru dezbatere, pe fond, cu proiectul de Lege pentru modificarea și completarea unor acte normative în scopul creșterii gradului de digitalizare a serviciilor consulare, trimis cu adresa nr. PLx.183/2023 din 20 martie 2023 și înregistrat la Comisia pentru politică externă cu nr. 4c-16/12, la Comisia pentru apărare, ordine publică și siguranță națională cu nr. 4c-15/122 și la Comisia pentru tehnologia informației și comunicațiilor cu nr. 4c-19/146 din 21 martie 2023.
 Conform prevederilor art.75 din Constituția României, republicată și ale art.92 alin.(9) pct.1 din Regulamentul Camerei Deputaților, Camera  Deputaților este Cameră decizională. Senatul, în calitate de primă Cameră sesizată, a adoptat proiectul de Lege în ședința din 14 martie 2023.
[bookmark: _GoBack]	    La întocmirea prezentului Raport comun s-au avut în vedere avizele favorabile ale Consiliului Legislativ (1322/29.11.2022), Comisiei pentru comunitățile de români din afara granițelor țării (4c-21/48 din 27 martie 2023), Comisiei juridice de disciplină și imunități (4c-13/308 din 18 aprilie 2023), Comisiei pentru egalitatea de șanse pentru femei și bărbați (4c-20/206 din 4 aprilie 2023), Comisiei pentru drepturile omului, culte și problemele minorităților naționale (4c-6/234 din 29 martie 2023), Comisiei pentru administrație publică și amenajarea tertoriului (4c-7/195 din 10 mai 2023) și al Consiliului Economic și Social (7468 din 29.11.2022), Raportul preliminar de adoptare cu amendamente admise al Comisiei pentru apărare, ordine publică și siguranță națională și Raportul preliminar de adoptare cu amendamente admise al Comisiei pentru tehnologia informației și comunicațiilor.
Proiectul de lege are ca obiect de reglementare modificarea și completarea unor acte normative în scopul creșterii gradului de digitalizare a serviciilor consulare. Inițiativa vizează modificarea Legii nr.248/2005, astfel încât titlul de călătorie să fie eliberat și în format electronic, semnat cu semnătură electronică calificată și asimilat înscrisurilor autentice. De asemenea, inițiativa vizează dezvoltarea capacității tehnice a misiunilor diplomatice și a secțiilor consulare ale României pentru primirea și recunoașterea electronică a documentelor/certificatelor/atestatelor eliberate de autoritățile publice din statele membre UE, precum și dezvoltarea capacității tehnice pentru programarea electronică a cetățenilor români la misiunile diplomatice și la secțiile consulare ale României în scopul accesării serviciilor consulare care necesită prezența fizică a acestora.
          În conformitate cu prevederile art.62 și 64 din Regulamentul Camerei Deputaților, republicat, cu modificările și completările ulterioare, cele trei comisii sesizate în fond au dezbătut proiectul de Lege în ședințe separate.
Membrii Comisiei pentru apărare, ordine publică și siguranță națională au examinat proiectul de Lege în ședința din data de 2 mai 2023. La lucrările Comisiei pentru apărare, ordine publică și siguranță națională deputații și-au înregistrat prezența conform listei de prezență. În urma dezbaterilor membrii Comisiei pentru apărare, ordine publică și siguranță națională au hotărât, cu unanimitate de voturi, elaborarea unui Raport preliminar de adoptare, cu amendamente admise.
Membrii Comisiei pentru tehnologia informației și comunicațiilor au examinat proiectul de act normativ în ședința din data de 17 octombrie 2023.  La ședința Comisiei pentru tehnologia informației și comunicațiilor au fost prezenți 14 deputați din totalul de 19 membrii. În urma dezbaterilor și a opiniilor exprimate, membrii Comisiei pentru tehnologia informației și comunicațiilor au hotărât, cu majoritate de voturi să întocmească un Raport preliminar de adoptare, cu amendamente admise.
Membrii Comisiei pentru politică externă au examinat și dezbătut proiectul de Lege în ședința din data de 31 octombrie 2023. La ședința Comisiei pentru politică externă deputații și-au înregistrat prezența conform listei de prezență. 
În conformitate cu prevederile art.56 și 57 din Regulamentul Camerei Deputaților, republicat, cu modificările și completările ulterioare, la dezbaterile care au avut loc, a participat, în calitate de invitat doamna Oana Gheorghiu, director, Direcția relații consulare din cadrul Ministerului Afacerilor Externe.
În urma dezbaterilor și a opiniilor exprimate, membrii celor trei comisii au hotărât, cu majoritate de voturi să propună Plenului Camerei Deputaților adoptarea proiectului de Lege pentru modificarea și completarea unor acte normative în scopul creșterii gradului de digitalizare a serviciilor consulare (PLx.183/2023), cu amendamente admise prezentate în anexa care face parte din prezentul Raport comun.
	În raport de obiectul și conținutul său, proiectul de Lege face parte din categoria legilor ordinare.

																Anexă

AMENDAMENTE ADMISE
la proiectul de Lege pentru modificarea și completarea unor acte normative în scopul creșterii gradului de digitalizare a serviciilor consulare - PLx. 183/2023

	Nr. crt.
	Text adoptat de Senat
	Text propus de comisie
(autorul amendamentului)
	Motivare amendament

	1. 
	Titlul legii
Lege pentru modificarea și completarea unor acte normative în scopul creșterii gradului de digitalizare a serviciilor consulare

	
Lege pentru modificarea și completarea art.22 din Legea nr. 248/2005 privind regimul liberei circulații a cetățenilor români în străinătate 
(Comisia pentru apărare, ordine publică și siguranță națională)
	Tehnică legislativă
Pentru a fi în conformitate cu obiectul de reglementare

	1. 
	Art.I.-	Articolul 22 din Legea nr.248/2005 privind regimul liberei circulații a cetățenilor  români  în  străinătate,  publicată în Monitorul Oficial al României, Partea I, nr.682 din 29 iulie 2005, cu modificările și completările ulterioare, se modifică și se completează după cum urmează:
	Nemodificat

	Tehnică legislativă


	1. 
	1.	Alineatul (1) se modifică și va avea următorul cuprins:
		„Art.22.-	(1)	Titlul de călătorie este documentul care se eliberează în formă tipărită sau în formă electronică de către misiunile diplomatice sau oficiile consulare ale României cetățenilor români aflați în străinătate, care nu mai posedă document de călătorie valabil, pentru ca titularul să se întoarcă în țară.”

	Nemodificat
	

	1. 
	[bookmark: do|ar1|pa2]2.	După alineatul (1) se introduce un nou alineat, alin.(11), cu următorul cuprins:
		„(11)	Titlul de călătorie eliberat în formă electronică este semnat cu semnătură electronică calificată și este asimilat înscrisurilor autentice.”

	Nemodificat
	

	1. 
	Art.II.-	În termen de 180 de la intrarea în vigoare a prezentei legi, misiunile diplomatice sau oficiile consulare ale României din Uniunea Europeană și Spațiul Economic European dezvoltă capacități tehnice pentru primirea și recunoașterea electronică a documentelor/certificatelor/atestatelor eliberate de autoritățile publice din statele membre.

	Art. II. – În termen de 180 de zile de la data intrării în vigoare a prezentei legi, Ministerul Afacerilor Externe dezvoltă capacitățile tehnice ale misiunilor diplomatice și oficiilor consulare ale României pentru programarea electronică a cetățenilor români în scopul accesării serviciilor consulare, precum și pentru primirea și recunoașterea certificatelor, atestatelor și altor documente în format electronic eliberate de autoritățile publice din statele membre ale Uniunii Europene și Spațiul Economic European.
(Comisia pentru apărare, ordine publică și siguranță națională)
	Tehnică legislativă

Dezvoltarea capacităților tehnice  prevăzute la art. II și III nu poate fi încredințată misiunilor diplomatice și oficiilor consulare ci trebuie îndeplinită de către Ministerul Afacerilor Externe. Amendamentul este sugerat și în avizul Consiliului Legislativ.

	1. 
	Art.III.-	În termen de 180 de la intrarea în vigoare a prezentei legi, misiunile diplomatice sau oficiile consulare ale României dezvoltă capacități tehnice pentru programarea electronică a cetățenilor români în scopul accesării serviciilor consulare.

	Se elimină
(Comisia pentru apărare, ordine publică și siguranță națională)

	Text preluat parțial la nr. crt. anterior.

